Hy het die Dok Malan-trofee vir sportmanskap ontvang vir sy besonderse ondersteuning en toegewydheid op en af van die sportveld af, sowel as die Grey Brak toekenning wat jaarlikse deur die Grey Reünie toegeken word.
Met redenaars en debat het hy die leiding geneem en was hy in ’n debatspan wat eerste in die Vrystaat was. Hulle het gekwalifiseer om aan die nasionale ATKV-debatkompetisie deel te neem, maar omdat sy hart, ’n Grey-hart is, het hy gekies om eerder teen Paul Roos deel te neem. Daaroor het hy gewroeg, maar uiteindelik die hartsbesluit geneem.